|  |  |
| --- | --- |
| **Tantárgy neve: Retorika I.****Tantárgy kódja: LBG\_KM858G2** | **Kreditszáma:** 2 |
| **A tanóra típusa:** szeminárium  **féléves óraszáma:** 10 |
| **A számonkérés módja:** gyakorlati jegy |
| **A tantárgy tantervi helye:** III. |
| **Előtanulmányi feltételek: –** |
| **Tantárgyleírás**: A stúdium bemutatja a retorika történeti változásait, a főbb irányzatokat, a klasszikus retorika változásait időben és térben. Ismerteti a retorika alapfogalmait, kapcsolódását más tudományágakkal, megjelenését a kommunikáció színterein. Tárgyalja a retorika alkalmazási területeit, tudományos műhelyeit. Feltárja a retorikus szöveg műfajait, szövegtípusait. Bemutatja a szövegkészítés kidolgozási fokait, a szükséges készségek fejlesztését segíti. Taglalja a szöveg retorikus szerkezetének felépítését, az egyes szövegrészeket, funkcionális szempontok szerint vizsgálva. Bemutatja a vázlattípusokat, a vázlatolás, az előkészítés és reprodukció technikáit. Kitér a szöveg előadásának paralingvisztikai és non-verbális eszköztárára. |
| **Kötelező irodalom:**Aczél Petra 2001. *Retorika. A szóból épült gondolat.* Krónika Nova Kiadó, Budapest.Aczél Petra-Bencze Lóránt 2001. *Mikor, miért, kinek, hogyan. II/I-II.* Corvinus Kiadó, Budapest.Jászó Anna- Aczél Petra (szerk.) 2001. *A szónoki beszéd részei és a beszédfajták.* Trezor Kiadó, Budapest.Jászó Anna-Aczél Petra (szerk.) 2000. *A régi új retorika.* Trezor Kiadó, Budapest.Szörényi László-Szabó Zoltán 1997. *Kis magyar retorika.* Helikon, Budapest.Világirodalmi Lexikon. Rétorika címszó. Montágh Imre 1989. *Nyelművesség. A beszéd művészete.* Múzsák, Budapest.**Ajánlott irodalom:**Barthes, Roland 1997. *A régi retorika.* In: Thomka Beáta (szerk.): *Az irodalom elméletei III.* Jelenkor. Pécs. 69-175.Cornificius 2001. *A szónoki mesterség.* A. C. Herenniusnak ajánlott rétorika. Fordította, utószóval és jegyzetekkel ellátta Adamik Tamás. Akadémiai Kiadó – Magyar Könyvklub: Budapest.Bolonyai Gábor 2001. *A szónoki képzés módszerei.* In: *Antik szónoki gyakorlatok* 24-30. Typotex. Budapest.Plett, Heinrich 1987. *Retorika és stilisztika.* In: Kanyó-Síklaki (szerk.): *Tanulmányok az irodalomtudomány köréből.* Tankönyvkiadó. Budapest. 131-167.Wacha Imre 1994. *A korszerű retorika alapjai I-II.* Szemimpex: Budapest. |
| **Tantárgy felelőse:** Pintér Miklósné dr. Eőry Vilma főiskolai tanár |
| **Tantárgy oktatásába bevont oktató(k):** Pintér Miklósné dr. Eőry Vilma főiskolai tanár |